S’omine illusu
(Ulassa, 28/10/2004)

A itte baled s’omine illusu
Ca si no realizada, pagu ottenede
Pared su mundu a contu sou tenede
Postu sa realtade a fora usu

De sa vida prettended de piusu
Ca no ischidi chie lu mantenede
Sempre superiore si rittenede
E a sa fine s’agatad delusu

Puru si creded meda intelligente
Cun pretesas de ogni calidade
Si crè padronu de su chi disizada.

Meda cunfusa la giughet sa mente
Essende fora de sa realtade
Ma troppu taldu est candu sind’abbizada.